Kateri Tekakwitha

Si Santa Kateri Tekakwitha, na bininyagan bilang Catherine Tekakwitha at impormal na nakikilala bilang Liryo ng mga Mohawk (1656 – Abril 17, 1680), ay isang santong Katoliko Romano, na isang Algonquino-Mohawk na  pangkaraniwang babaeng birhen at makapananampalataya. Siya ay ipinanganak sa kinaroroonan ng pangkasalukuyang New York, nakaligtas siya mula sa bulutong at naulila habang bata pa lamang, at pagkaraan ay nabinyagan bilang isang Katoliko Romano at sa mga huling taon ay humintil sa misyong Heswita na nasa nayon ng Kahnawake, na nasa timog ng Montréal ng Bagong Pransiya, na pangkasalukuyang Canada.

Naging tapat si Tekakwitha sa kaniyang pangako na manatiling birhen hanggang sa kaniyang kamatayan sa edad na 24. Nakikilala dahil sa kaniyang  pagpapahalaga sa kalinisang-puri at pangkatawan na pagpapakasakit ng kalamnan, pati na ang pagiging pinangingilagan (iniilagan) ng kaniyang tribo dahil sa kaniyang paglipat ng pananampalataya upang maging isang Katoliko. Siya ang ikaapat na Katutubong Amerikano na pinipintuho sa Simbahang Katoliko Romano (pagkaraan ni Juan Diego, ang Indiyanong Mehikano ng mga paglitaw ng Birhen ng Guadalupe, at ng dalawang iba pang mga Indiyanong Oaxacano). Siya ay nabeatipika ni Pinagpalang Papa Juan Pablo II noong 1980, at nakanonisa ni Papa Benedicto XVI sa Basilika ni San Pedro noong Oktubre 21, 2012.Pope Canonizes 7 Saints, Including 2 With New York Ties, The New York Times, 22 Oktubre 2012.EWTN Televised Broadcast: "Public Consistory for the Creation of New Cardinals", Roma, Pebrero 18, 2012. Basilika ni San Pedro. Pangwakas na mga pananalita bago ang pagtatapos na pinangunahan ni Kardinal Agostino Vallini. Sari-saring mga himala at mga kaganapang sobrenatural ang ipinapalagay na dulot ng kaniyang pamamagitan.

Mga sanggunian

Kategorya:Ipinanganak noong 1656
Kategorya:Namatay noong 1680
Kategorya:Mga santo ng Simbahang Romano Katoliko
Kategorya:Mga taong sumailalim sa beatipikasyon
Kategorya:Mga Amerikanong Mohawk
Kategorya:Mga taong pagano na naging Katoliko Romano
Kategorya:Mga Katoliko
Kategorya:Mga Katutubong Amerikanong Katoliko Romano
Kategorya:Mga santo
Kategorya:Mga santong Kristiyano mula sa ika-17 daantaon
Kategorya:Mga tao mula sa Montgomery County, New York